b'\n_START_ARTICLE_\nKing Crimson\n_START_PARAGRAPH_\nKing Crimson este o trup\xc4\x83 britanic\xc4\x83 de rock progresiv format\xc4\x83 de chitaristul Robert Fripp \xc8\x99i bateristul Michael Giles \xc3\xaen 1969._NEWLINE_Trupa a fost catalogat\xc4\x83 ca una de rock progresiv cu toate c\xc4\x83 au abordat \xc8\x99i diverse influen\xc8\x9be de la jazz, muzic\xc4\x83 clasic\xc4\x83 sau experimental\xc4\x83 la muzica psihedelic\xc4\x83, New Wave, hard rock, gamelan \xc8\x99i muzica folk. King Crimson nu a fost o trup\xc4\x83 cu mare succes la posturile de radio sau la televiziune, \xc3\xaensa a fost extrem de apreciat\xc4\x83 in randul scenei "underground". Albumul lor de debut In The Court of The Crimson King este considerat ca unul din primele albume "adev\xc4\x83rate" de rock progresiv intr\xc3\xa2nd \xc3\xaen lista celor "1001 albume pe care trebuie s\xc4\x83 le ascul\xc8\x9bi \xc3\xaenainte de a muri"._NEWLINE_La inceputul anilor \'70 componen\xc8\x9ba trupei se schimb\xc4\x83 destul de des datorit\xc4\x83 noilor stiluri de funk \xc8\x99i jazz pe care trupa le experimenta. Pe masur\xc4\x83 ce grupul a abordat tot mai mult hard rock-ul improvizand in mare masur\xc4\x83, componen\xc8\x9ba forma\xc8\x9biei a devenit mai stabil\xc4\x83 p\xc3\xa2n\xc4\x83 la destr\xc4\x83marea din 1974. Trupa s-a reunit \xc3\xaen 1981 pentru o perioad\xc4\x83 de trei ani fiind influen\xc8\x9bat\xc4\x83 de stiluri ca New Wave sau gamelan. \xc3\x8en 1994 o noua reunire a g\xc4\x83sit trupa abord\xc3\xa2nd sound-uri cu care \xc3\xae\xc8\x99i obi\xc8\x99nuiser\xc4\x83 fanii \xc3\xaen anii \'70 \xc8\x99i \'80 dar \xc8\x99i influen\xc8\x9be de genuri muzicale mai recente cu care au continuat \xc8\x99i \xc3\xaen secolul 21 ._NEWLINE_De-alungul timpului, componen\xc8\x9ba trupei s-a schimbat considerabil, \xc3\xaen forma\xc8\x9bie perind\xc3\xa2ndu-se nici mai mult nici mai pu\xc8\x9bin de 18 muzicieni \xc8\x99i doi compozitori.'